**Årsmelding for Freimarkas venner 2021**

**Styret:**

Leif Furre: Leder

Lars Erik Flatøy Nestleder

Espen Baafjord Holten: Styremedlem

Rita Haugnes Styremedlem

Rune Nordvik Styremedlem

Tor Gunnar Espvik Varamedlem

Siw Toril Kjørsvik Varamedlem

**Prosjekter i Freimarka 2021:**

**Helårs turvei Setervatnet rundt:**

Vi fikk kr 265000 i spillemidler og kr. 170000 i kommunalt tilskudd til turveien i 2021. Veien er grøftet og grovplanert

**Jonsokhauan del 2**

Vi fikk kr 281000 i spillemidler og kr 290000 i kommunalt tilskudd. Grunnet lite tele før jul har vi ikke fått kommet skikkelig i gang med arbeidet.

**Skogvoll turløype**.

Deler av turveien er grøftet og planert.

**Stier:** Vi har gruset opp deler av stien opp Skjennstødalen . Her fikk vi kr. 20000 fra fylkeskommunen.

**Gapahuk og benker:** Vi har bygd en gapahuk ved Utsikten og plassert noen benker i tilknytning til den.

Vi fikk kr. 17000 fra Fylkeskommunen til gapahuken.

**Annen aktivitet:**

**Dugnad:** Det er utført ca 1020dugnadstimer i marka 2021. Dugnadsliste legges ved årsmeldingen. **Freimarkas venner** har tatt på seg 4 dugnadsjobber i 2021: Vedlikehold og planting ved Coop Prix Frei. Plenlegging for Flatsetøy Maskin. Brøyting for Freiskogen Borettslag og Freikollheis

**Søknader og spillemidler:** Vi har sendt inn søknad til Kristiansund kommune om byggetillatelse på følgende: Bygging av gapahuk på Utsikten,

**Lotteri:** Harald Skottheimsvik malte også i år et bilde til høstutlodningen vår. Anita Gårde ga oss en akvarell. Coop Prix Frei, Varde, Nedre Frei Gård og Varig forsikring sponset også med premier. Vi brukte vår facebookside til å avertere og vipps som betaling og resultatet ble mer enn halvert i år.

**Styrearbeid og administrasjon**

Det er holdt 3 styremøter i 2021 og behandlet 16 saker. Kontakten mellom styremedlemmene går i hovedsak på epost. Styrets leder har ansvaret for den daglige driften av Freimarkas venner og holder styremedlemmene løpende orientert gjennom epost. Alt administrativt arbeid gjøres på dugnad.

**Medlemmer**: Freimarkas venner hadde740 betalende medlemmer i 2021. Dette var en betydelig økning fra 2020.

**Økonomi:** Freimarkas venner må sies å ha tilfredsstillende økonomi, og viser til revidert regnskap.

**Minnegaver.**

Minnegave gitt til Freimarkas venner ved Åse Fiskes bortgang. Midlene vil bli brukt til rasteplasser.

Sparebank 1 Regnskapshuset Nordvest AS fører regnskapet for oss.

**Samarbeid med andre**:

Vi har et godt samarbeid med Ørnvika og Ånes velforening, Frei Idrettslag og dugnadsgjengen til Freikollheis. Ørnvika og Ånes velforening stiller med egen tråkkemaskin og snøscooter. Løypelaget til velforeninga og dugnadsgjengen til Freikollheis kjører opp spor i skiløypene.

Britt Engvik Hjelle på kulturkontoret er en stor ressurs for oss når det gjelder søknader om spillemidler/kommunale tilskudd etc.